NEGYVENAMOSIOS SANDĖLIAVIMO PATALPOS NUOMOS SUTARTIS
2020-__-__, Kaunas

UAB "Verslo vystymo centras", juridinio asmens kodas 301815555, buveinės adresas  Darbo g. 9, Kaunas, atstovaujama direktoriaus Tautvydo Jarušonio , veikiančio bendrovės įstatų pagrindu,  toliau vadinama „Nuomotoju“, ir 

  ____________________________________, asmens/juridinio asmens kodas: __________, buveinės adresas ____________________________________, atstovaujama _______________________________, veikiančio _________________________________ pagrindu, toliau vadinama „Nuomininku”

sudarė šią Darbo vietos nuomos sutartį, toliau vadinamą – „Sutartimi”, ir susitarė:

1. SUTARTIES OBJEKTAS
1.1. Šioje Sutartyje numatytomis sąlygomis, tvarka ir terminais Nuomotojas nuomoja Nuomininkui negyvenamąją sandėliavimo patalpą (toliau vadinamą – „Sandėliukas“), esančią adresu  Chemijos pr. 15, Kaunas, o Nuomininkas už nuomą moka šioje sutartyje sulygtą nuomos mokestį.     
1.2. Kaip Sandėliukas, nuomojamas šios sutarties pagrindu, yra suprantama  tuščia (t. y. be jokių baldų ir/ar lentynų), pakabinama kodine spyna užrakinama medžio drožlių sienomis apribota erdvė, su joje įrengtu apšvietimu (įjungiamas ir išjungiamas judesio daviklio pagalba), esanti elektroniniu būdu užrakinamoje patalpoje.     
1.3. Nuomojamų Sandėliukų pasiūla – t. y. individualus kiekvieno Sandėliuko numeris/indeksas/ žymėjimas,  plotas, nuomos kaina, buvimo vieta – yra teikiama Nuomotojo buveinės vietoje, o taip pat  viešai skelbiama ir tinklapyje www.sandėliukai.com. 
1.4. Nuomininkas, sudarantis šią sutartį nuotoliniu būdu, sutarties sudarymo faktą patvirtina, atlikdamas veiksmus elektroninėje erdvėje, vadovaudamasis tinklapyje www.sandeliukai.com teikiamais nurodymais, pateikdamas tinklapio nurodytą informaciją, reikalingą identifikuoti Nuomininką, pasirinkdamas nuomos terminą ir sumokėdamas šioje sutartyje sulygtą nuomos mokestį. 
1.5. Nuomininkas, sudarantis sutartį nuotoliniu būdu, individualų Sandėliuką, nuomojamą šios sutarties pagrindu,  pasirenka iš tinklapyje www.sandėliukai.com talpinamos Sandėliukų pasiūlos, vykdydamas tinklapyje matomus nurodymus ir atlikdamas tinklapyje nurodomus atlikti veiksmus.  
1.6. Šalių susitarimo dėl Nuomininko pasirinkto individualaus Sandėliuko nuomos įsigaliojimą Nuomotojas patvirtina, šios sutarties 2.1.1 ir 2.1.2 punktuose nurodytais veiksmais perduodamas Sandėliuką Nuomininkui naudotis.  
1.7. Į elektroniniu būdų užrakinamą patalpą, kurioje yra Sandėliukas, Nuomininkas pateks, paskambinęs į patalpos automatinį užraktą valdantį pultą telefono numeriu _______________________ tik iš Nuomotojui nurodyto Nuomininko telefono abonento, kuris bus įvestas į automatinį užraktą valdančio pulto duomenų bazę. Į Sandėliuką Nuomininkas pateks, naudodamasis jam perduotu pakabinamos kodinės spynos atrakinimo kodu.      

2. SANDĖLIUKO PERDAVIMAS IR NUOMOS TERMINAS 
2.1. Šalys susitaria, kad Sandėliuką šios Sutarties pagrindu ir nesurašant priėmimo – perdavimo akto Nuomotojas perduos Nuomininkui, žemiau nurodytais veiksmais sudarydamas galimybę fiziškai patekti į Sandėliuką ir juo naudotis:
2.1.1. įvesdamas 1 (vieną) Nuomininko nurodytą telefono abonentą į automatinį patekimo į patalpą, kurioje yra Sandėliukas, durų užraktą valdančio pulto duomenų bazę;
2.1.2. trumpąja sms žinute išsiųsdamas pakabinamos kodinės spynos atrakinimo kodą.    
2.2. Šalys susitaria, kad šios sutarties 2.1.1 ir 2.1.2 punktuose nurodytus veiksmus, kuriais Sandėliukas bus perduodamas Nuomininkui, Nuomotojas atliks ne vėliau, kaip per  1 valandą nuo momento, kai:
2.2.1. Nuomininkas bus tinkamai patvirtinęs šios sutarties sudarymo faktą, įskaitant ir nuomos mokesčio sumokėjimą (šios sutarties 1.4 p.);
2.2.2. Nuomininkas bus tinkamai pasirinkęs individualų Sandėliuką (šios sutarties 1.5 p.).      
2.3. Šalys susitaria, kad iki darbo dienos, kurią Sandėliukas buvo perduotas Nuomininkui, pabaigos Nuomininkui elektriniu paštu __________________________ nepareiškus pretenzijų Nuomotojui dėl Sandėliuko, šios Sutarties sąlygas visiškai atitinkantis Sandėliukas laikomas tinkamai perduotu Nuomininkui, o Nuomininkas laikomas priėmęs Sandėliuką be jokių išlygų ir/ar pastabų.
2.4. Šalys susitaria, kad Sandėliukas bus grąžinamas Nuomotojui, nesurašant Sandėliuko priėmimo – perdavimo akto, pasibaigus Sandėliuko nuomai bet kuriuo šioje Sutartyje nustatytu pagrindu. Šiuo atveju Nuomotojas turi teisę per 5 darbo dienas nuo nuomos termino pabaigos, bet ne vėliau, kaip iki Sandėliuko nuomos sutarties sudarymo su trečiaisiais asmenimis, pareikšti pretenzijas Nuomininkui dėl Sandėliuko būklės. Nuomotojui nepasinaudojus tokia teise, laikoma, kad Nuomotojas jokių pretenzijų dėl Sandėliuko Nuomininkui neturi ir nereiškia.
2.5. Šalys susitaria, kad minimalus (trumpiausias) galimas Sandėliuko nuomos terminas yra 1 (vienas) kalendorinis mėnuo nuo Sandėliuko perdavimo Nuomininkui šios Sutarties 2.1.1 ir 2.1.2 punktuose nustatyta tvarka. Aiškumo dėlei šalys patvirtina, kad kalendorinis mėnuo šios Sutarties aiškinimo prasme laikomas turintis 30 dienų. Sandėliuko nuomos terminas prasideda Sandėliuko perdavimo Nuomininkui dieną, o baigiasi 30 dienos, einančios po Sandėliuko perdavimo Nuomininkui, 24 val..
2.6. Šalys susitaria, kad sudarant sutartį nuotoliniu būdu, individualaus Sandėliuko nuomos terminas nustatomas, nuomos sutarties sudarymo arba atnaujinimo metu Nuomininko sumokėtą nuomos mokestį  padalinus iš 1 (vieno) mėnesio Nuomininko pasirinkto Sandėliuko nuomos kainos, nurodytos Sandėliukų pasiūloje tinklapyje ________________________________ . Individualaus Sandėliuko nuomos terminas sudarant sutartį negali būti ilgesnis, kaip 12 mėnesių.     
2.7. Šalys susitarė, kad neatnaujinus Sandėliuko nuomos termino šioje Sutartyje nustatyta tvarka, Nuomininko telefono abonento numeris yra pašalinamas iš pulto, valdančio patalpos, kuriame yra Sandėliukas, automatinį durų užraktą, duomenų bazės ir pakeičiamas pakabinamos kodinės Sandėliuko spynos kodas, o Nuomininkas nebetenka teisės patekti į Sandėliuką ir juo naudotis. Apie teisės naudotis Sandėliuku praradimą   Nuomininkas bus informuotas šioje sutartyje nurodytu Nuomininko elektroninio pašto adresu. 
2.8. Šalys susitarė, kad Sandėliuko nuomos terminas atnaujinamas tokiam kalendorinių mėnesių skaičiui, už kurį Nuomininkas sumoka prieš atnaujinant Sandėliuko nuomos terminą, bet ne daugiau, negu 12 (dvylikai) mėnesių,  žemiau nurodyta tvarka: 
(i) Nuomininkas ne vėliau, kaip likus 2 (dviem) darbo dienoms iki Sandėliuko nuomos termino pabaigos yra sumokėjęs Sandėliuko nuomos mokestį už pasirinktą nuomos mėnesių skaičių;
(ii) Nuomotojas šioje Sutartyje nustatyta tvarka nėra pranešęs Nuomininkui apie tai, kad Sandėliuko nuomos sutartis nebus atnaujinta.              
2.9. Šalys susitaria, kad į pulto, valdančio automatinį patalpos, kurioje yra Sandėliukas, durų užraktą, duomenų bazę bus įvestas tik 1 (vienas) Nuomininko nurodytas telefono abonentas ir tik skambinant iš šio abonento automatinis durų užraktas bus atrakintas, taip sudarant galimybę patekti į patalpą, kurioje yra Sandėliukai.
2.10. Šalys susitaria, kad šios Sutarties pagrindu patekti į Sandėliuką ir juo naudotis turi teisę tik pats Nuomininkas ir sudarant/atnaujinant sutartį Nuomininko nurodyti asmenys. 
2.11. Šalys susitaria, kad Sandėliuko nuomos termino atnaujinimų skaičius nėra ribojamas.  

3. NUOMOS MOKESTIS
3.1. Mėnesinis individualaus Sandėliuko nuomos mokestis yra nurodomas Sandėliukų pasiūloje, skelbiamoje tinklapyje www.sandėliukai.com .   
3.2. Individualaus Sandėliuko nuomos mokesčio dydį Nuomotojas vienašališkai gali keisti tik atnaujinamam Sandėliuko nuomos terminui. Apie Nuomotojo naujai nustatytą individualaus Sandėliuko nuomos mokesčio dydį ne vėliau, kaip prieš 30 dienų iki  apmokėto Sandėliuko nuomos termino pabaigos Nuomininkui yra pranešama šioje sutartyje nurodytu elektroninio pašto adreso (šios sutarties 5.9 p.).     
3.3. Į individualaus Sandėliuko nuomos mokestį yra įskaityti visi mokėjimai, įskaitant, bet neapsiribojant, komunalinių išlaidų, patalpos ir teritorijos tvarkymo ir priežiūros, techninio aprūpinimo išlaidų, visų teisės aktais nustatytų mokesčių mokėjimui. 
3.4. Individualaus Sandėliuko nuomos mokestis už pirmąjį Nuomininko pasirinktą nuomos laikotarpį, ne ilgesnį, negu 12 mėnesių, sumokamas šios Sutarties sudarymo metu, vadovaujantis tinklapyje www.sandeliukai.com teikiamais nurodymais ir instrukcijomis. 
3.5. Atnaujinant Sandėliuko nuomos sutartį, mokestis už Nuomininko pasirinktą Sandėliuko nuomos mėnesių skaičių sumokamas iki Sandėliuko nuomos termino atnaujinimo. Šalys aiškiai ir išlygų susitarė, kad Nuomininkui nesumokėjus nuomos mokesčio iki Sandėliuko nuomos termino atnaujinimo, Sandėliuko nuomos terminas nėra atnaujinamas. 
3.6. Šalys susitarė, kad įvertinęs Nuomininko sumokėtas pinigų sumas pagal mokėjimo dokumente nurodytą paskirtį ir individualaus Sandėliuko mėnesio nuomos kainą, PVM sąskaitą faktūrą Nuomotojas išsiųs Nuomininkui šioje sutartyje nurodytu Nuomininko elektroninio pašto adresu ne vėliau, kaip per 5 (penkias) darbo dienas po mokėjimų iš Nuomininko gavimo. 
3.7. Šalys susitarė, kad visus Nuomotojui skirtus mokėjimus Nuomininkas vykdys į Nuomotojo sąskaitą Nr. ________________________ , esančią ______________________ banke.   
3.8. Jeigu Nuomininkas  nesumoka nuomos mokesčio arba kitų Sutartyje numatytų mokėjimų Nuomotojui Sutartyje nustatytu laiku, jis moka 0,04 % dydžio delspinigius nuo laiku nesumokėtos sumos už kiekvieną pradelstą dieną.

4. ŠIOS SUTARTIES ŠALIŲ TEISĖS IR PAREIGOS 
4.1. NUOMOTOJAS PRIVALO:
4.1.1. perduoti Sandėliuką Nuomininkui šioje sutartyje nustatyta tvarka ir terminais;
4.1.2. užtikrinti patalpos, kurioje yra Sandėliukas, ir Sandėliuko vidaus apšvietimą, kai apšvietimas įsijungia, reaguojant į judesio daviklį.
4.1.3. valyti patalpą, kurioje yra individualus Sandėliukas, ne rečiau, kaip 1 kartą per savaitę;
4.1.4. užtikrinti Nuomininkui galimybę nekliudomai patekti į  Sandėliuką darbo dienomis nuo 6 iki 20 val. 00 min.; ne darbo dienomis – nuo 8 iki 18 val.. 
4.2. NUOMOTOJAS TURI TEISĘ: 
4.2.1. laiku gauti šioje Sutartyje nustatytus mokėjimus;
4.2.2. tikrinti, kaip Nuomininkas naudojasi Sandėliuku;
4.2.3. uždrausti Nuomininkui patekti į patalpą, kurioje yra Sandėliukas, esant įtarimui, kad Nuomininkas yra apsvaigęs nuo alkoholio ar narkotinių medžiagų;
4.2.4. atsisakyti atnaujinti Sandėliuko nuomos terminą, įspėdamas apie tai Nuomininką ne vėliau, kaip likus 3 (trims) darbo dienoms iki Sandėliuko nuomos termino pabaigos;
4.2.5. nutraukti Sandėliuko nuomą prieš terminą,  jeigu Nuomininkas naudojasi Sandėliuku, ne mažiau, negu 3 kartus pažeisdamas šios Sutarties sąlygas, Nuomininko įsipareigojimus (4.3.1 – 4.3.10 p.) ir Nuomininkui nustatytus draudimus (4.5.1 – 4.5.12 p.). Nutraukiant Sutartį šiuo atveju, jokie Nuomininko sumokėti mokėjimai už būsimus nuomos mėnesius Nuomininkui negrąžinami ir lieka Nuomotojui kaip Nuomininko sumokėta bauda;
4.2.6. utilizuoti arba perduoti labdarai/paramai visus po nuomos termino pabaigos Sandėliuke paliktus  Nuomininko daiktus.  
4.3. NUOMININKAS PRIVALO:
4.3.1. naudotis Sandėliuku išskirtinai tik pagal šioje Sutartyje nurodytą paskirtį – sandėliavimui;
4.3.2. laikytis švaros ir tvarkos patalpoje, kurioje yra Sandėliukas, ir Sandėliuke; 
4.3.3. laikytis gero elgesio taisyklių ir netrukdyti kitiems Nuomininkams naudotis kitais Sandėliukais ir patekimo į sandėliukus priėjimo keliais;
4.3.4. transporto priemonę parkuoti taip, kad netrukdytų kitų sandėliukų nuomininkams ir ne ilgesniam, kaip 1 valandos laikotarpiui;
4.3.5. laikytis ir griežtai vykdyti visus LR Vyriausybės ir/ar kitų kompetentingų institucijų nustatytų elgesio taisyklių, privalomų aktualioje situacijoje;
4.3.6. palikti patalpą, kurioje yra Sandėliukas, ne vėliau, kaip 20 val. darbo dienomis, ir ne vėliau, kaip 18 val. 00 min. ne darbo dienomis;
4.3.7. savo daiktus laikyti išskirtinai tik individualiame Sandėliuke, kuriuo Nuomininkas turi teisę naudotis, jokiu būdu nepaliekant jų už individualaus Sandėliuko ribų;
4.3.8. supažindinti asmenis, Nuomininko nurodytus kaip turinčius teisę patekti į Sandėliuką, su šioje sutartyje nurodytomis nuomininko teisėmis, pareigomis ir nuomininkui taikomais draudimais ir užtikrinti, kad nurodyti asmenys nuomininko teisėmis naudotųsi sąžiningai (sutarties 4.4.1 – 4.4.3 p.), nuomininko pareigas (sutarties 4.3.1 – 4.3.7 p.) vykdytų tinkamai ir nekvestionuotinai laikytųsi visų nuomininkui taikomų draudimų (sutarties 4.5.1 – 4.5.12 p.);
4.3.9. visiškai atlyginti visus Nuomotojo ir kitų sandėliukų nuomininkų nuostolius, patirtus dėl Nuomininko kaltės;
4.3.10. solidariai atsakyti prieš Nuomotoją ir/ar kitų sandėliukų naudotojus už visus nuostolius, Nuomotojo ir/ar kitų sandėliukų naudotojų patirtus dėl Nuomininko nurodytų asmenų, turinčių teisę naudotis individualiu Nuomininko Sandėliuku, kaltės; 
4.4. NUOMININKAS TURI TEISĘ: 
4.4.1. nevaržomai naudotis Sandėliuku  darbo dienomis nuo 6 iki 20 val., ne darbo dienomis – nuo 8 iki 18 val.;
4.4.2. atnaujinti Sandėliuko nuomos terminą šioje sutartyje nustatyta tvarka;
4.4.3. palikti transporto priemonę tam skirtoje vietoje ne ilgesniam, negu 1 valandos laikotarpiui.
4.5. NUOMININKUI GRIEŽTAI DRAUDŽIAMA: 
4.5.1. patekti į Sandėliuką apsvaigus nuo alkoholio ar narkotinių medžiagų;
4.5.2. įsinešti į Sandėliuką ir jame laikyti alkoholį, narkotines medžiagas, ginklus, šaudmenis, sprogstamąsias ir kitas potencialiai pavojingas medžiagas, o taip pat medžiagas ir daiktus, kurių civilinė apyvarta yra draudžiama;
4.5.3. Sandėliuke vartoti alkoholinius gėrimus ir/ar narkotines medžiagas;
4.5.4. rūkyti Sandėliuke ir patalpoje, kurioje yra Sandėliukas;  
4.5.5. Sudaryti sąlygas patekti į Sandėliuką asmenims, turintiems teisę naudotis Sandėliuku, jeigu šie asmenys yra apsvaigę nuo alkoholio ar narkotinių medžiagų; 
4.5.6. palikti savo daiktus už individualaus Sandėliuko ribų (t. y. patalpoje, kurioje yra Sandėliukas, bet ne Sandėliuko viduje);
4.5.7. bet kokiu būdu trukdyti kitiems asmenims, besinaudojantiems kitais sandėliukais;
4.5.8. bet kokiu būdų – gręžiant, kalant, griaunant, klijuojant prie jų ir kt., tačiau tuo neapsiribojant – gadinti Sandėliuko sienas;
4.5.9. tvirtinti prie Sandėliuko sienų bet kokias laikančias konstrukcijas, lentynas, šviestuvus ir bet kokius kitokius daiktus ir/ar įrenginius;
4.5.10. keisti patekimo į Sandėliuką durų pakabinamos kodinės spynos kodą; 
4.5.11. perduoti patekimo į Sandėliuką durų pakabinamos kodinės spynos kodą asmenims, šioje sutartyje nustatyta tvarka nenurodytiems turinčiais teisę naudotis Sandėliuku;
4.5.12. bet kokiu būdu – įskaitant ir mechaninių kliūčių sudarymą - apsunkinti automatiniu užraktu užrakinamų patekimo į patalpą, kurioje yra Sandėliukas, durų uždarymą .                 
5. KITOS NUOSTATOS 
5.1. Pasirašydamas šią Sutartį, Nuomininkas patvirtina, kad jis turėjo teisę apžiūrėti savo pasirinktą individualų Sandėliuką. Nuomininko pasirinktas individualus Sandėliukas Nuomininkui yra tinkamas ir atitinkantis Nuomininko lūkesčius.
5.2. Pasirašydamas šią Sutartį, Nuomininkas patvirtina, kad jam yra aiškios, suprantamos ir priimtinos visos Sandėliuko nuomos sąlygos ir naudojimosi Sandėliuku tvarka.
5.3. Pasirašydamas šią sutartį, Nuomininkas patvirtina, kad yra aiškios visos Nuomininko teisės, pareigos ir Nuomininkui taikomi draudimai, kurių jis savo laisva valia ir apsisprendimu įsipareigoja laikytis ir jais vadovautis.
5.4. Pasirašydamas šią Sutartį, Nuomininkas patvirtina, kad prieš Sutarties pasirašymą jam buvo atskleista, jog yra filmuojama patalpa, kuriose yra įrengti sandėliukai, įskaitant ir priėjimo prie individualaus Nuomininko Sandėliuko kelius, o vaizdo įrašai saugomi 60 (šešiasdešimt) dienų. Pasirašydamas šią Sutartį, Nuomininkas besąlygiškai patvirtina savo sutikimą filmuoti patalpą, kuriose yra įrengti sandėliukai, įskaitant ir priėjimo prie individualaus Nuomininko Sandėliuko kelius, įskaitant ir atvejus, kai nurodytose vietose (įskaitant ir transporto priemonės parkavimui skirtą vietą) yra filmuojamas ir pats Nuomininkas.  
5.5. Ši Sutartis įsigalioja nuo jos pasirašymo momento.
5.6. Ši Sutartis gali būti pakeista ir/ar papildyta raštišku abiejų Sutarties šalių susitarimu. 
5.7. Ši Sutartis gali būti nutraukta prieš terminą, t. y. Sandėliuko nuoma gali būti nutraukta prieš terminą tik Nuomotojo iniciatyva šios Sutarties 4.2.5. p. nustatytais atvejais, įspėjus apie Nuomininką prieš 14 dienų.
5.8. Šalys susitarė, kad visas ir bet koks Nuomininko turtas, likęs Sandėliuke po Sandėliuko nuomos pabaigos, yra laikomas mažaverčiu ir skirtas utilizuoti arba perduoti labdarai ir/ar paramai Nuomotojo pasirinkimu.
5.9. Šalys susitarė, visi pranešimai dėl šios Sutarties Nuomotojui bus siunčiami elektroniniu paštu __________________________________ arba pašto siunta šioje sutartyje nurodytu Nuomotojo buveinės adresu. 
5.10. Šalys susitarė, visi pranešimai dėl šios Sutarties Nuomininkui bus siunčiami elektroniniu paštu __________________________________ arba pašto siunta šioje sutartyje nurodytu Nuomininko buveinės adresu.
5.11. Šalys susitarė, kad nepranešus apie savo kontaktinių duomenų pasikeitimą kitai šaliai, visi pranešimai, išsiųsti šioje Sutartyje nurodytu elektroniniu paštu arba buveinės adresu, bus laikomi išsiųsti tinkamai.   
5.12. Santykiams, kylantiems tarp Sutarties šalių ir nesureguliuotiems šia Sutartimi, taikomi Lietuvos Respublikos įstatymai.
5.13. Ginčai dėl šios Sutarties sprendžiami Lietuvos Respublikos bendrosios kompetencijos teisme pagal Nuomotojo buveinės vietą. 
5.14. Sutartis sudaryta lietuvių kalba dviem egzemplioriais, kurių kiekvienas, pasirašytas abiejų šalių, laikomas originalu ir turi vienodą teisinę galią. 

	Nuomotojo vardu:


(vardas, pavardė, parašas)
	Nuomininko  vardu:


(vardas, pavardė, parašas)



